คือเป็นคนประจำเดือนมาไม่ปกติอยู่แล้วอ่ะค่ะ เดือนนึงมาบางครั้งก็2เดือนกว่าจะมา แต่มาครั้งล่าสุดเมื่อ25/6 แล้วก็มีเพศสัมพันธ์ล่าสุดเมื่อ21/8 สวมถุงยางนะคะแล้วเริ่มมีอาการเจ็บหัวนม มีตกขาวแต่ไม่มีสีเลือดอะไรนะคะสีขาวปกติไม่มากมีนิดหน่อย นอนดึกด้วยค่ะเที่ยงคืนตึ1 ตื่นประมาณ11-เที่ยง แล้วมีอาการมึนหัวเล็กน้อย เลยสงสัยว่าจะท้องมั้ยคะ
สวัสดีค่ะ อัยรัชต์ ท้าวพันวงค์,หากประจำเดือนครั้งล่าสุดมาวันที่ 25 มิ.ย. แล้วหลังจากนั้นไม่มา แล้วได้มีเพศสัมพันธ์ในวันที่ 21 ส.ค. ก็อาจมีโอกาสตั้งครรภ์ได้ แต่หากได้ใส่ถุงยางอนามัย โอกาสในการตั้งครรภ์ก็ถือว่ามีน้อยอยู่ค่ะสำหรับอาการเจ็บหัวนม มีตกขาว มึนหัวที่เกิดขึ้น ไม่ใช่อาการของการตั้งครรภ์แต่อย่างใด เพราะอาการของการตั้งครรภ์ จะไม่ได้เกิดขึ้นเร็วภายในไม่กี่วันหลังจากที่มีเพศสัมพันธ์ค่ะ ดังนั้น อาการดังกล่าว อาจเป็นอาการก่อนการมีประจำเดือนมาก็ได้ หรืออาจกเิดจากการมีความเครียด นอนพักผ่อนไม่เพียงพอ นอนดึก เป็นต้นแนะนำควรรอประจำเดือนต่อไปก่อน หากไม่มาภายใน 2 สัปดาห์นับจากที่ได้มีเพศสัมพันธ์ไป คือจนถึงวันที่ 4 ก.ย. ก็ให้ตรวจหาการตั้งครรภ์ดูค่ะทั้งนี้ หากไม่ได้มีการตั้งครรภ์เกิดขึ้น และหลังจากนี้ ยังคงมีระยะห่างระหว่างรอบประจำเดือนที่นานกว่า 45 วัน แนะนำควรไปพบแพทย์เพื่อหาสาเหตุ เช่น การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น